text: Sats: Tour de France til Vejle og Sønderborg
  13 november 2015 kl. 15.52
  Danmark satser på, at Tour de France 2018 skal starte i Danmark.
  På et møde hos erhvervs- og vækstminister Troels Lund Poulsen i eftermiddag er tilbuddet blevet formuleret.
  Og det er ikke blot nogle få km af løbet, der skal køres i Danmark:
  Det er planen at starte i København, at der skal være en etape fra Roskilde over Storebælt med slut i Odense og en tredje etape, der skal starte i Vejle og skal gå til Sønderborg.
  Det danske bud bliver tilsyneladende opfattet som et seriøst bud. For senere på måneden kommer Tour de Frances’ direktør, Christian Prudhomme, til Danmark for at mødes med statsminister Lars Løkke Rasmussen, skriver TV 2.
  Tour de France plejer at begynde i et andet land end Frankrig.
  
  